זאב ירמולוביץ

זאב ירמולוביץ (לדיסלב הרמן ירמולוביץ; 15 ביוני 1904 – 1984) היה נוירולוג ופסיכיאטר, מנהל בית חולים אברבנאל (1955–1972), מנהלו השני של מרכז רפואי רעות.

בנוסף לניהול בית החולים אברבנאל התמנה בשנת 1955 על ידי שר הבריאות דב יוסף לפסיכיאטר מחוזי – במחוז תל אביב והמרכז.

קורות חיים
ירמולוביץ נולד בעיר סוסנוביץ בפולין. בשנת 1927 סיים את חוק לימודיו בפקולטה לרפואה באוניברסיטת ורשה עם תואר דוקטור לרפואה.

ב-1935 עלה לארץ ישראל, התיישב בירושלים וניהל את מרפאת בריאות הנפש בבית החולים ביקור חולים.

ב-1937 עבר לתל אביב, התגייס לשורות ההגנה והיה הרופא של אזור הדרום.

בשנת 1948, עם תחילת פינוי המנדט הבריטי מהארץ, מונה כרופא המחנה הצבאי הראשון של צה"ל, והשתתף בכיבוש בשייח' מוניס.

ב-1949 עבד כפסיכיאטר בשרות צה"ל, במרפאה שביפו.

ב-1952 החל לעבוד בשרות המדינה בבית חולים לבריאות הנפש – באר יעקב, שם היה מנהל מחלקה וסגן מנהל בית החולים.

ב-1955 נתמנה ירמולוביץ למנהל ביה”ח אברבנאל, במהלך אותה שנה התמנה גם לפסיכיאטר מחוזי – במחוז תל אביב והמרכז.

שימש בתפקיד מנהל בית החולים אברבנאל בין השנים 1955–1972.

במהלך שנותיו כמנהל בית החולים אברבנאל הניח את יסודות הטיפול הקהילתי, ועשה רבות למען חיזוק הקשר בין החולה לבין הקהילה.

חייו האישיים
ירמולוביץ היה נשוי לד"ר נטליה ירמולוביץ, רופאת עיניים. התגוררו ברחוב בן יהודה 89, בתל אביב. הזוג היה חשוך ילדים.

בצוואתו הוריש לבית החולים אברבנאל חלק מרכושו, וציווה על הקמת קרן על שמו, המנוהלת על ידי החברה לנאמנות של בנק לאומי לישראל.

קישורים חיצוניים
 אתר המרכז הרפואי רעות / ראו: אודות / הקמת בית החולים / ד"ר זאב ירמולוביץ

הערות שוליים

רופאים יהודים פולנים
אנשי העלייה החמישית
לוחמי ההגנה
סגל בית החולים ביקור חולים
רופאים צבאיים ישראלים
פסיכיאטרים ביישוב
פסיכיאטרים ישראלים
נוירולוגים ביישוב
נוירולוגים ישראלים
תל אביב-יפו: אישים
מנהלי בתי חולים
ישראלים שנולדו ב-1904
ישראלים שנפטרו ב-1984